钦定古今图书集成/明伦汇编/氏族典/第230卷 > 杨楫
## 钦定古今图书集成/明伦汇编/氏族典/第230卷 > 杨楫

按《万姓统谱》：楫字通老，长溪人。与杨方、杨简俱师事
朱文公为高弟，时号“三杨。”楫累官司农寺簿，奏札：“进
君子，退小人，勿徇左右之请，以重中书之权，饬执政
之臣可否相济，以任忧责。奖廉静之操，绝奔竞之风。”
除国子博士。台臣或干以私，答曰：“台有纪纲，学有规
矩，当各守其职。”改知安庆，移湖南提刑、江西运判，卒，
祀其像于学。所著有《奏议》《悦堂文集》。